Ο ΕΥΤΥΧΙΣΜΕΝΟΣ ΓΑΜΟΣ ΜΟΥ
ΕΠΕΙΣΟΔΙΟ 11 Η ΚΛΗΡΟΝΟΜΙΑ ΤΗΣ ΜΗΤΕΡΑΣ ΜΟΥ
Θα σου πω όλα.
Θα σου πω γιατί η Σούμι παντρεύτηκε έναν Σαϊμόρι
και γιατί σφράγισε την υπερφυσική σου δύναμη.
Ήταν λίγα χρόνια πριν γεννηθείς.
Η Τσουρούκι Τρέιντινγκ έχασε έναν σημαντικό πελάτη
και η εταιρεία δεν πήγαινε καλά.
Εμάς μας στήριζε οικονομικά η Τσουρούκι Τρέιντινγκ,
οπότε, το χρέος μας μεγάλωσε και βρεθήκαμε σε δύσκολη θέση.
Τότε
ήταν που έγινε η πρόταση γάμου.
Από κάπου έμαθαν ότι η οικογένεια Ουσούμπα περνούσε κρίση.
Είπαν ότι θα πλήρωναν τα χρέη μας,
αν η Σούμι παντρευόταν τον γιο τους.
Επέμεναν. Οι προτάσεις διαδέχονταν η μία την άλλη.
Εγώ τις απέρριπτα όλες.
Αλλά μια μέρα,
η Σούμι δέχτηκε μόνη της να παντρευτεί χωρίς να με ρωτήσει.
Καταλαβαίνεις τι έκανες;
Θα δώσουμε το αίμα των Ουσούμπα σε μια άλλη οικογένεια.
Αν δεν κάνουμε κάτι, οι Ουσούμπα θα χαθούν.
Σούμι! Δεν καταλαβαίνεις.
Είσαι πολύ αδύναμη. Τι νομίζεις ότι μπορείς να κάνεις;
Δεν υπάρχει άλλος τρόπος.
Πατέρα, λυπάμαι πολύ.
Είσαι ανόητη, παιδί μου.
Έγινε νύφη των Σαϊμόρι.
Μετά την ολοκλήρωση της σύμβασης που ονομάζουμε "γάμο",
έκοψαν κάθε τρόπο επικοινωνίας μαζί της.
Ως αποτέλεσμα,
χάθηκε κάθε οικογενειακός δεσμός μας.
Μίγιο.
Θέλω να σου δείξω κάτι.
Έχεις τη δύναμη της Ονειρόρασης.
Ούτε η Σούμι δεν μπόρεσε να αναπτύξει τέτοια δύναμη.
Ονειρόραση;
Πήγαινε κι άγγιξε το δέντρο.
Αυτή από τους Ουσούμπα
δεν είναι πολύ φιλική.
Σινίτσι.
Ο γάμος αυτός δεν έγινε μόνο για πολιτικούς λόγους.
Ξέρεις τι πρέπει να κάνεις, έτσι;
Ναι.
Πρέπει να αποκτήσουμε ένα παιδί με υπερφυσικές δυνάμεις.
Βασίζομαι πάνω σου, Σούμι.
Τα κατάφερες!
Αυτό το κορίτσι
έχει τη δύναμη της Ονειρόρασης.
Δεν ξέρετε σίγουρα ακόμα;
Όχι. Η Μίγιο είναι ακόμα βρέφος.
Αν δεν αποκτήσουμε γρήγορα τις υπερφυσικές δυνάμεις των Ουσούμπα,
οι Σαϊμόρι θα υποβιβαστούμε.
Τόσο κόπο κάναμε για το αίμα τους.
Και δεν ξέρουμε πότε θα αρρωστήσει.
Αν η Μίγιο δεν είναι καλή, να κάνει κι άλλο παιδί.
Ναι.
Λυπάμαι, Μίγιο.
Δεν μου μένει πολύς χρόνος.
Όταν έρθει η ώρα,
θα αποκαλυφθεί η υπερφυσική σου δύναμη.
Η οικογένεια αυτή
θα χρησιμοποιήσει λάθος τη δύναμή σου και οι Ουσούμπα…
Πρέπει να μάθεις να ζεις μόνη σου στο εξής.
Ίσως συναντήσεις στενοχώριες και δυσκολίες.
Ίσως αναρωτηθείς γιατί δεν έχεις υπερφυσικές δυνάμεις.
Προς το παρόν, όμως, πρέπει να σφραγίσω τη δύναμή σου.
Λυπάμαι, Μίγιο.
Το είδες, έτσι δεν είναι;
Μπορεί να δυσκολευτείς να το αποδεχτείς στην αρχή.
Καλύτερα τώρα να ξεκουραστείς.
Να πάρει. Έρχονται όλο και περισσότεροι.
Γκόντο, έτσι όπως πάμε, θα…
Μην τα παρατάτε τόσο εύκολα! Πρέπει να αντέξουμε!
Κύριε διοικητά!
Ακούστε με!
Μπράβο σας που αντέξατε ως τώρα.
Δεν θα σας αφήσουμε εδώ να πεθάνετε, κε διοικητά.
Η μονάδα αναγνώρισης αναφέρει
πως οι περισσότεροι Γκροτέσκοι σκοτώθηκαν.
Πάμε να ξεφορτωθούμε και τους υπόλοιπους!
-Μάλιστα! -Ναι!
Πάμε!
Ναι…
Καλημέρα, Μίγιο.
Πώς νιώθεις;
Η δύναμή σου έχει ηρεμήσει, έτσι;
Δεν χρειάζεται να μου το πεις.
Φαίνεται η βελτίωση στο πρόσωπό σου.
Παρακαλώ, φόρα αυτά τα ρούχα όσο είσαι εδώ.
Το ένδυμα της κόρης της Ονειρόρασης
που περνάει από γενιά σε γενιά στους Ουσούμπα.
Τα ρούχα που φορούσες θα σου τα φυλάξω. Μην ανησυχείς.
Απαλλάχτηκα από τους εφιάλτες και το σώμα μου δυνάμωνε.
Αλλά όσο περνούσε ο καιρός σ' αυτό το μικρό κλουβί,
τα αισθήματα για τον μέλλοντα σύζυγό μου και οι τύψεις μου
δυνάμωναν μέρα με τη μέρα.
Έπρεπε να του πω τι αποφάσισα εδώ και πολύ καιρό.
Ήταν δικό μου το λάθος.
Μίγιο, δεν θα φας;
Ακόμα δεν με συγχώρεσες;
Ή δεν σ' αρέσει το δωμάτιό σου;
Μήπως δεν σ' αρέσει το φαγητό;
Θα σου φέρω κάτι άλλο αμέσως.
Δεν είναι αυτό.
Δεν ξέρω τι να πω. Τι σου συμβαίνει;
Θέλω πίσω το κιμονό με τα άνθη κερασιάς.
Είναι πολύτιμο για μένα. Μου το έδωσε ο μέλλων σύζυγός μου.
Δεν μπορώ να σ' το δώσω.
Δεν μπορείς;
Όχι.
Θέλω να μιλήσω στον μέλλοντα σύζυγό μου.
Γιατί;
Επειδή έκανα σε όλα λάθος.
Ντρέπομαι να τον αντικρίσω.
Αλλά οφείλω να του ζητήσω ειλικρινά συγγνώμη και…
Θες να φύγεις από το σπίτι;
Δεν θα το επιτρέψουμε αυτό.
Ξέρεις πόσο πολύ σε περίμενα;
Ξέρεις πόσο ευτυχισμένος νιώθω;
Δεν ξέρεις.
Θέλω να σε προστατεύσω.
Γιατί;
Επειδή είναι η δουλειά μου.
Σε παρακαλώ.
Θέλω μόνο να τον δω.
Θέλω να τον δω και να του πω αυτό που έπρεπε, μα δεν μπόρεσα να πω.
Εδώ τηρούμε πιστά τον κώδικα των προγόνων μας.
Δεν χρησιμοποιούμε το αληθινό μας όνομα.
Παντρευόμαστε μόνο δικούς μας.
Δεν μπορούμε να έχουμε στενούς φίλους ή ερωτικούς συντρόφους.
Καθήκον των Ουσούμπα είναι
να ελέγχουν όσους έχουν δυνάμεις και δρουν ανεξέλεγκτα.
Αλλά κάτι τέτοιο δεν μας έχει ζητηθεί από τότε που γεννήθηκα.
Δεν έχει σημασία αν τηρούμε τον κώδικα.
Δεν θα εκπληρώσουμε ποτέ τα καθήκοντα της οικογένειάς μας.
Εγώ θέλω μια δική μου θέση.
Όταν εμφανίζεται η κόρη της Ονειρόρασης,
ένα μέλος της οικογένειας με δυνάμεις
επιλέγεται για να την προστατεύσει με τη ζωή του. Έτσι λένε.
Αυτός θα είναι ο ρόλος μου τώρα.
Πιθανότατα, θα είμαι και σύζυγός σου.
Σε ικετεύω, Μίγιο. Σε παρακαλώ, μείνε μαζί μας.
Θέλω να σε προστατεύσω.
Δεν θέλω να αφήσω αυτήν την αποστολή σε κανέναν άλλον.
Νόμιζα
ότι ήσουν σαν εμένα.
Κάποια που δεν είχε σκοπό στη ζωή της κι ένιωθε ένα κενό, όπως νιώθω κι εγώ.
Μίγιο.
Τα καταφέραμε!
Νικήσαμε τους Γκροτέσκους!
Η νίκη είναι δική μας!
Γκόντο, γύρνα τους στρατιώτες στις αρχικές τους θέσεις.
Θ' ανασυγκροτήσουμε τη μονάδα έρευνας.
Μάλιστα!
Τι;
Γκόντο!
-Διοικητά! -Διοικητά!
Πώς σου φαίνεται η ζωή εδώ;
Έχεις κάποιο πρόβλημα;
Δεν έχω κάτι.
Είναι αδύνατον να δω τον μέλλοντα σύζυγό μου;
Λυπάμαι, αλλά δεν μπορώ να το επιτρέψω αυτό.
Έστω για μία φορά.
Σας παρακαλώ.
Το πείσμα σου μου θυμίζει τη Σούμι.
Αν δεν είχα φερθεί
τόσο σκληρά και δεν την είχα ξεκόψει,
δεν θα είχα χάσει την κόρη μου τόσο νωρίς.
Κι εσύ, εγγονή μου, δεν θα ήσουν τόσο άτυχη στη ζωή σου.
Για όλες τις δυσκολίες που πέρασες
σου ζητώ συγγνώμη.
Ουσιαστικά, έχουμε το ίδιο αίμα.
Αν σου συμβεί κάτι, θα έρθουμε να σε βοηθήσουμε και να σε στηρίξουμε.
Θέλω να στηρίζεσαι πάνω μας και να μη διστάζεις.
Ξαφνικά λέτε ότι ανήκω στην οικογένειά σας και δεν ξέρω τι να πω.
Μπορεί να το θέλετε, αλλά δεν ξέρω πώς να βασιστώ πάνω σας.
Καταρχάς, τι είναι η οικογένεια;
Δεν έχω ιδέα.
Όλοι θα με θεωρούν παράξενη.
Νευρίασα τον μέλλοντα σύζυγό μου.
Λυπάμαι πολύ που σας λέω ανούσια πράγματα.
Όχι, δεν πειράζει.
Χαίρομαι που μου λες τη γνώμη σου.
Άσε με μόνο να σου πω κάτι σαν παππούς που είμαι.
Όπως είπες μόλις,
οι οικογένειες είναι για να μοιράζεσαι τα βάρη που δεν μπορείς να αντέξεις.
Να μοιράζεσαι;
Το να βασίζεσαι σε κάποιον δεν σημαίνει να τα φορτώνεις όλα στον άλλον.
Είναι να ζητάς να κουβαλήσει ένα μέρος του φορτίου
που δεν μπορείς μόνη σου.
Μπορείς να απογοητεύσεις ή να νευριάσεις τον άλλον.
Ο οικογενειακός δεσμός δεν σπάει μ' αυτά.
Έτσι ήταν όταν έφυγε η μητέρα μου;
Είναι αλήθεια ότι έχασα την ψυχραιμία μου τότε.
Δεν μισήσατε τη μητέρα μου;
Φυσικά και δεν τη μίσησα.
Νοιαζόμουν για εκείνη περισσότερο απ' όσο ένιωθα ότι ήταν ασυγχώρητο.
Τώρα το μετανιώνω.
Δεν υπολόγισα σωστά τι έπρεπε να προστατεύσω
και έτσι έχασα τη λατρεμένη μου την κόρη.
Και, Μίγιο,
νοιάζομαι για σένα όσο νοιαζόμουν για τη μητέρα σου.
Για μένα;
Ναι.
Η Σούμι παντρεύτηκε και γεννήθηκες εσύ.
Και η οικογένειά μας μπόρεσε να επιβιώσει.
Είμαι πολύ ευτυχισμένος
που σε γνώρισα.
Δεν ήξερα ότι ο παππούς μου νιώθει ό,τι κι εγώ.
Είπε πράγματα που δεν τα πίστευε,
που πλήγωσαν κάποιον που αγαπούσε, και μετάνιωσε για όλα.
Και η μητέρα μου μου ευχήθηκε να είμαι ευτυχισμένη όταν…
Κάποια μέρα, θα έρθει η ώρα
που θα χρειαστείς τη δύναμή σου.
Οπότε…
Μίγιο,
σ' αγαπώ.
Μητέρα…
Απ' ό,τι φαίνεται, η σφραγίδα της Σούμι έσπασε τελείως.
Παππού!
Τι είναι;
Μόλις έλαβα ένα μήνυμα από τον στρατό.
Τι; Θες να πεις ότι ο Κούντο…
Τι έπαθε ο μέλλοντας σύζυγός μου;
Ο Κιγιόκα Κούντο δέχτηκε επίθεση από Γκροτέσκους και χτυπήθηκε.
Δεν ξέρω λεπτομέρειες.
Τραυματίστηκε σε έναν ελιγμό και έπεσε αναίσθητος.
Δεν μπορεί…
Πού νομίζεις ότι πας;
Περίμενε!
Αφήστε με να τον δω!
Δεν θα τα παρατήσω.
Δεν μπορώ να σε αφήσω να φύγεις.
Δεν μπορείς να με σταματήσεις. Θα πάω πάση θυσία.
Κάνεις λάθος.
Δεν είμαι εγώ που σε αναγκάζω να μείνεις εδώ.
Έχω κάνει μια συμφωνία.
Αράτα!
Δεν θέλω να λέω άλλο ψέματα στη Μίγιο.
Έχω συμφωνήσει με τον Μικάντο.
Η οικογένειά μας ήθελε πίσω την κόρη της Ονειρόρασης.
Ο Μικάντο συμφώνησε να μας βοηθήσει.
Σε αντάλλαγμα,
ζήτησε να απομακρυνθεί η Μίγιο από κάθε άλλον άνθρωπο με δυνάμεις.
Μας διέταξε να κρύψουμε εντελώς
την κόρη της Ονειρόρασης.
Γιατί;
Δεν καταλαβαίνω τι προσπαθεί να κάνει ο μεγαλειότατος.
Αλλά αν δεν υπακούσεις, όχι μόνο η οικογένεια Ουσούμπα,
μα κι εσύ θα τιμωρηθείς αυστηρά.
Τι;
Παππού!
Δεν μπορώ να σε αφήσω.
Όπως κι εσύ δεν αφήνεις τον Κιγιόκα Κούντο.
Έχω πάρει κι εγώ μια απόφαση.
Θες να πας στον Κιγιόκα Κούντο, έτσι;
Τι;
Αν είναι να σε αφήσω να τον δεις, θα σε συνοδεύσω.
Θέλω να σε προστατεύσω.
Δες εδώ. Τι να σας κάνω;
Είστε τα μονάκριβα εγγόνια μου.
Ο ρόλος του παππού είναι να σας στηρίζει.
Πηγαίνετε.
Ευχαριστώ πολύ.
Κύριε,
σας παρακαλώ, γίνετε καλά.
Γιατί; Διοικητή…
Γιατί να χτυπηθεί αυτός κι όχι εγώ;
Κύριε!
Μίγιο!
Ωραία, ήρθες!
Κύριε…
Ζείτε…
Ανησυχούσα πολύ που δεν ήσασταν μαζί.
Κι αν πέθαινε σήμερα και δεν ήσουν εδώ;
Τι θα έκανα;
Χαζούκι.
Θα συνέλθει.
Το ξέρω.
Δεν θα τον αφήσω ποτέ.
Μίγιο, έχεις τη δύναμη να ξυπνήσεις τον Κιγιόκα Κούντο.
Τη δύναμη της Ονειρόρασης.
Η δύναμή μου…
Δεν ξέρω σίγουρα,
αλλά αξίζει να προσπαθήσω.
Θα προσπαθήσω.
Θα δοκιμάσω να τον ξυπνήσω.
Υποτιτλισμός: Αλέξης Γραμμένος